 Sọ fúnmi nípa Ìpínlẹ Bauchi. : Ìpínlẹ Bauchi jẹ ìpínlẹ kan láàárín àwọn ìpínlẹ mẹrìndínlógójì ní agbègbè àríwá-ìlà-oòrùn orílẹ-èdè Nàìjíríà, tí ó pín ààlà pẹlú Ìpínlẹ Kano àti Jigawa si àríwá, pẹlú Ìpínlẹ Taraba àti Plateau sí gúúsù, pẹlú Ìpínlẹ Gombe àti Yobe sí ìlà-oòrùn, àti pẹlú Ìpínlẹ Kaduna sí ìwọ-oòrùn. Ó mu orúkọ rẹ látara ìlú-onítàn Bauchi, tí ó dúró gẹgẹ bí olú-ìlú rẹ. Wọn dá ìpínlẹ náà ní ọdún 1976 nígbàtí Ìpínlẹ àríwá-ìlà-oòrùn tẹlẹrí fọ. O pẹlú àwọn ojúlówó agbègbè tí ó kún Ìpínlẹ Gombe, tí ó di Ìpínlẹ tí ó dàyàtọ ní ọdún 1996. Láàárín àwọn ìpínlẹ mẹrìndínlógójì ti orílẹ-èdè Nàìjíríà, ìpínlẹ Bauchi jẹ ìpínlẹ ẹlẹẹkarùn-ún tí ó gbòòrò jùlọ ní ààyè tàbí agbègbè àti ẹlẹẹkéje ní iye pẹlú ènìyàn tí ó tó mílíọnnù mẹfà-àbọ-lé-ní-ẹgbẹrúnlọnà-ọgbọn gẹgẹ bí àbájáde ètò-ìkànìyàn ọdún 2016.Ohun tí a wá mọ sí ìpínlẹ Bauchi ti ní olùgbé láti bí ọpọ ọdún sẹyìn, tí wọn kún fún àwọn oríṣiríṣi ọwọ ẹyà, pẹlú Bolewa, Butawa, àti Warji sí àáríngbùngbùn agbègbè; àwọn Fulani, Kanuri, àti Karai-Karai ní àríwá; àwọn fulani àti Gerawa nínú àyíká ìlú Bauchi; àwọn Zaar Sayawa ní gúúsù; àwon Tangale ní gúúsù-ìlà-oòrùn; àti àwọn Jarawa ní gúúsù-ìwọ-oòrùn. 